
Laste arvu suurendamine Narva Lasteaia Tareke rühmades
1. Asjaolud ja menetluse käik
Narva Lasteaed Tareke on 9rühmaline lasteasutus, milles 2018/2019. õppeaastal on 4 sõimerühma ja 5 lasteaiarühma. Narva Lasteaia Tareke rühmatingimused vastavad sanitaarnõuetele ja lasteaias on olemas vajalikud tingimused laste arenguks. Narva Lasteaia Tareke hoolekogu on teinud ettepaneku suurendada laste arvu lasteaiarühmades Päikene kuni 22 last ja Päkapikud kuni 24 last (19.03.2019. a hoolekogu koosoleku protokoll nr 4-8/5).
Narva Lasteaia Tareke direktor esitas 19.03.2019. a Narva Linnavalitsuse Kultuuriosakonnale vastavasisulise taotluse nr 3-1/8.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaia Tareke rühmades järgmiselt:
3.1 lasteaiarühmas Päikene kuni 22 last;
3.2 lasteaiarühmas Päkapikud kuni 24 last.

4. Rakendussätted
4.1 Korraldus jõustub seadusega sätestatud korras.
4.2 Tunnistatakse kehtetuks Narva Linnavalitsuse 11.12.2013. a korralduse nr 1249-k „Laste arvu suurendamine Narva Lasteaia Tareke rühmades“ punkt 3.2.
4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

